
ROMÂNIA

JUDEŢUL VRANCEA

CONSILIUL LOCAL AL

MUNICIPIULUI FOCŞANI

HOTĂRÂRE

      Pentru, modificarea anexei nr. 1 şi anexei nr. 2 la Hotărârea Consiliului Local al Municipiului Focşani nr.282/2016 privind aprobarea organigramei, statului de funcţii şi numărului de personal pentru Clubul Sportiv Municipal Focşani 2007

        Consiliul Local al Municipiului Focsani, judeţul Vrancea, întrunit în şedinţa ordinară,

           - analizând proiectul de hotărâre iniţiat de Primarul Municipiului Focşani, raportul Direcţiei resurse umane şi coordonare unităţi subordonate înregistrat la nr. 77913/17.11.2016, prin care se propune modificarea anexei nr. 1 şi anexei nr. 2 la Hotărârea Consiliului Local al Municipiului Focşani nr.282/2016 privind aprobarea organigramei, statului de funcţii şi numărului de personal pentru Clubul Sportiv Municipal  Focşani 2007, avizul favorabil al Comisiei de buget şi administraţie publică şi amendamentul consilierilor locali;

- văzând adresa nr. 2105/14.11.2016 a  Clubului Sportiv Municipal Focşani 2007;
- în conformitate cu prevederile Legii - cadru nr. 284/2010, privind salarizarea unitară a personalului plătit din fonduri publice, cu modificările şi completările ulterioare;
          - în baza art. 36 alin.(2) lit. „a” si  alin.(3) lit.”b” şi în temeiul art. 45 alin. (1)  din Legea nr. 215/2001  privind  administraţia publica locala, republicată, cu modificările şi completările ulterioare;  
HOTĂRĂŞTE:

  Art. 1. Modificarea anexei nr. 1 şi anexei nr. 2 la Hotărârea Consiliului Local al Municipiului Focşani nr.282/2016 privind aprobarea organigramei, statului de funcţii şi numărului de personal pentru Clubul Sportiv Municipal Focşani 2007 după cum urmează:

  (1). Anexa nr. 1 reprezentând organigrama Clubului Sportiv Municipal Focşani 2007 se modifică după cum urmează: 

- numărul de posturi din cadrul Compartimentului administrativ creşte de la 7 la 10 posturi;

- numărul de posturi din cadrul Clubul Sportiv Municipal Focşani 2007 creşte de la 22 la 25 posturi, respectiv la funcţiile de execuţie creşte de la 21 la 24.

- se infiinţează secţia de tenis de masă. 

  (2). Anexa nr. 2 reprezentând Statul de funcţii pentru Clubul Sportiv Municipal Focşani 2007 se modifică după cum urmează:

- în cadrul Compartimentului administrativ se înfiinţează trei posturi de paznic.

Drept urmare numărul total de posturi în instituţie creşte de la 22 la 25.

Numerele curente se modifică după cum urmează:

· la Compartiment administrativ numerele curente sunt de la 4 la 13;

· la Compartiment specialitate numerele curente sunt de la 14 la 15;
· la Secţii sportive numerele curente sunt de la 16 la 25.

   Art. 2. Corespunzător se modifică anexa nr. 1 la Hotărârea Consiliului Local al Municipiului Focsani nr. 127/2016 privind aprobarea organigramei, statului de funcţii şi numărului de personal pentru Primăria Municipiului Focşani, cu modificările şi completările ulterioare şi anexa nr. 73 la  Hotărârea Consiliului Local al Municipiului Focsani nr. 45/2016 privind aprobarea Bugetului General al Municipiului Focşani pe anul 2016, cu modificările şi completările ulterioare.
  
Art. 3. Prezenta hotărâre va fi comunicată de către Serviciul administraţie publică locală, agricultură, cadastru compartimentelor, birourilor, serviciilor şi Primarului Municipiului Focşani, care va asigura executarea acesteia prin Serviciul administraţie publică locală, agricultură, cadastru, Direcţia resurse umane şi coordonare unităţi subordonate, Direcţia economică şi Clubul Sportiv Municipal  Focşani 2007.

   PREŞEDINTE DE ŞEDINŢĂ,  
                   Radu Niţu                                                   Contrasemnează,

                                                                    SECRETARUL MUNICIPIULUI FOCŞANI
                                                                                        Eduard Marian Corhană
Municipiul Focşani, 24 noiembrie 2016
Nr. 476

AMENDAMENT 

PROIECTUL DE HOTĂRÂRE  PENTRU, MODIFICAREA ANEXEI NR. 1 
ŞI ANEXEI NR. 2 LA HOTĂRÂREA CONSILIULUI LOCAL AL
MUNICIPIULUI FOCŞANI NR.282/2016 PRIVIND APROBAREA 
ORGANIGRAMEI, STATULUI DE FUNCŢII ŞI NUMĂRULUI DE

PERSONAL PENTRU CLUBUL SPORTIV MUNICIPAL FOCŞANI 2007

 LA ART. 1.  ALIN (1)

- SE ADAUGĂ TEXTUL : se infiinţează secţia de tenis de masă. 

